CELEX: 32009R0517
Language: sl
Date: 2009-06-17 00:00:00
Title: Uredba Komisije (ES) št. 517/2009 z dne 17. junija 2009 o spremembi Uredbe Sveta (ES) št. 43/2009 glede omejitve ulova za pravo peščenko v vodah ES cone ICES IIIa ter vodah ES con ICES IIa in IV

18.6.2009   
            
            
               SL
            
            
               Uradni list Evropske unije
            
            
               L 155/9
            
         
      UREDBA KOMISIJE (ES) št. 517/2009
   z dne 17. junija 2009
   o spremembi Uredbe Sveta (ES) št. 43/2009 glede omejitve ulova za pravo peščenko v vodah ES cone ICES IIIa ter vodah ES con ICES IIa in IV
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 43/2009 z dne 16. januarja 2009 o določitvi ribolovnih možnosti za leto 2009 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova (1), ter zlasti člena 5(3) Uredbe,
   ob upoštevanju naslednjega:
   
               (1)
            
            
               Omejitve ulova za pravo peščenko v vodah ES cone ICES IIIa ter vodah ES con ICES IIa in IV začasno določa Priloga IA k Uredbi (ES) št. 43/2009.
            
         
               (2)
            
            
               V skladu s točko 6 Priloge IID k Uredbi (ES) št. 43/2009 mora Komisija revidirati celotni dovoljeni ulov (TAC) in kvote za leto 2009 za pravo peščenko v navedenih conah na podlagi mnenja Mednarodnega sveta za raziskovanje morja (ICES) ter Znanstvenega, tehničnega in gospodarskega odbora za ribištvo (STECF).
            
         
               (3)
            
            
               TAC se za coni ICES IIa in IV določi v skladu z enačbo iz drugega pododstavka točke 6 Priloge IID k Uredbi (ES) št. 43/2009. V skladu s to enačbo bi TAC znašal 435 000 ton.
            
         
               (4)
            
            
               V skladu s točko 7 Priloge IID k Uredbi (ES) št. 43/2009 TAC za coni ICES IIa in IV ne sme presegati 400 000 ton.
            
         
               (5)
            
            
               Prava peščenka je severnomorski stalež, ki se deli z Norveško, vendar se trenutno ne upravlja skupno. Ukrepi, predvideni s to uredbo, so v skladu s posvetovanji z Norveško po določbah dogovorjenega zapisnika sklepov pogajanj o ribištvu med Evropsko komisijo in Norveško z dne 10. decembra 2008. Zato je treba delež Skupnosti tistega dela TAC, ki se ga lahko ulovi v vodah ES con ICES IIa in IV, določiti na 90 % od 400 000 ton.
            
         
               (6)
            
            
               Znanstveni, tehnični in gospodarski odbor za ribištvo priporoča povečanje TAC za 4,23 %, da se vključijo vode ES cone ICES IIIa.
            
         
               (7)
            
            
               Prilogo IA k Uredbi (ES) št. 43/2009 je zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga IA k Uredbi (ES) št. 43/2009 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. junija 2009
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 22, 26.1.2009, str. 1.
   
      PRILOGA
      V Prilogi IA k Uredbi (ES) št. 43/2009 se vpis za prave peščenke v vodah ES cone IIIa ter vodah ES con IIa in IV nadomesti z naslednjim:
      
         
                     
                                 „Vrsta
                              
                              
                                 :
                              
                              
                                 prave peščenke
                                 
                                    Ammodytidae
                                 
                              
                           
                  
                     
                                 Cona
                              
                              
                                 :
                              
                              
                                 vode ES cone IIIa; vode ES con IIa in IV (1)
                                 
                                 SAN/2A3A4.
                              
                           
               
                     Danska
                  
                  
                     327 249 (2)
                     
                  
                  
                     Analitski TAC.
                     Člen 3 Uredbe (ES) št. 847/96 se ne uporablja.
                     Člen 4 Uredbe (ES) št. 847/96 se ne uporablja.
                     Uporablja se člen 5(2) Uredbe (ES) št. 847/96.
                  
               
                     Nemčija
                  
                  
                     501 (3)
                     
                  
               
                     Švedska
                  
                  
                     12 017 (4)
                     
                  
               
                     Združeno kraljestvo
                  
                  
                     7 153 (5)
                     
                  
               
                     ES
                  
                  
                     346 920 (6)
                     
                  
               
                     Norveška
                  
                  
                     27 500 (7)
                     
                  
               
                     Ferski otoki
                  
                  
                     2 500
                  
               
                     TAC
                  
                  
                     376 920
                  
               
      
         (1)  Brez voda znotraj 6 milj temeljnih črt Združenega kraljestva pri Šetlandskih otokih, otokih Fair in Foula.
      
         (2)  Od tega se lahko ulovi največ 311 289 ton v vodah ES con IIa in IV. Preostala količina se lahko ulovi izključno v vodah ES cone ICES IIIa (SAN/*03A.).
      
         (3)  Od tega se lahko ulovi največ 476 ton v vodah ES con IIa in IV. Preostala količina se lahko ulovi izključno v vodah ES cone ICES IIIa (SAN/*03A.).
      
         (4)  Od tega se lahko ulovi največ 11 431 ton v vodah ES con IIa in IV. Preostala količina se lahko ulovi izključno v vodah ES cone ICES IIIa (SAN/*03A.).
      
         (5)  Od tega se lahko ulovi največ 6 804 ton v vodah ES con IIa in IV. Preostala količina se lahko ulovi izključno v vodah ES cone ICES IIIa (SAN/*03A.).
      
         (6)  Od tega se lahko ulovi največ 330 000 ton v vodah ES con IIa in IV. Preostala količina se lahko ulovi izključno v vodah ES cone ICES IIIa (SAN/*03A.).
      
         (7)  Naj se lovi v coni ICES IV.“